Լուսատվություն

Լուսատվություն, մակերևույթի կետի, տվյալ կետն ընդգրկող տարրական մակերևույթից առաքվող լուսային հոսքի և այդ մակերևույթի մակերեսի հարաբերությունը։ Նշանակվում է R տառով, չափման միավորն է՝ լմ/մ2։ Լուսատվությունյան և լուսավորվածության չափայնությունը նույնն է, սակայն լուսատվությունը բնութագրում է լուսարձակումը՝ լուսատու մակերևույթից առաքվող հոսքի խտությունը, իսկ լուսավորվածությունը բնութագրում է լուսավորումը՝ մակերևույթի վրա ընկնող հոսքի խտությունը։ Էներգետիկ մեծությունների համակարգում համանման մեծություն է, էներգետիկ Լուսատվություն (չափայնությունը՝ վտ/մ2)։

Ֆիզիկական մեծություններ